《送金华应学录回天台》
元代·金涓

华发青衫寂寞官，泮芹香煖客毡寒。仙源久忆胡麻饭，书馆羞餐苜蓿盘。

洞里碧桃春自醉，楼前明月夜谁看。好风若有西来便，愿写相思寄彩鸾。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。